CAESAR

CAESAR (lühend prantsuse keelest CAmion Equipé d'un Système d'ARtillerie) on Prantsusmaal toodetud liikurhaubits. Haubits tulistab NATO standardile vastavaid 155 mm mürske olenevalt variandist kuni 55 km kaugusele. CAESAR-it pakutakse erinevate veermikega, aga esimesed Prantsuse armee jaoks toodetud eksemplarid olid Renault veoki šassiil.

2024. aastal sõlmis Eesti lepingu 12 liikursuurtükki ostmiseks."Eesti ostab Prantsusmaalt 12 ratastel liikurhaubitsat Caesar" ERR, 19. juuni 2024 Esimesed kuus liikursuurtükki jõudsid Eestisse 2025. aasta jaanuaris."Kaitsevägi sai esimesed liikursuurtükid Caesar" ERR, 29. jaanuar 2025 2026. aastal hangib Eesti veel 12 liikursuurtükki."Eesti ostab veel 12 liikursuutükki CAESAR" ERR, 12. veebruar 2026

Arendamisel on ka CAESAR Mark II süsteem ja aastatel 2026–2030 peaks Prantsusmaa armee kätte jõudma 109 uue põlvkonna liikursuurtükki.

 Kirjeldus 
pisi|vasakul|Renault Sherpa 5 taktikalised veokid parklas.

CAESAR on esimene liikurhaubits, mille veermik pärineb veoautolt. Haubitsa alusraamiks on kas Renault Sherpa 5 kuuerattaveo või Tatra T815-7 kaheksarattaveoga veoki šassii. Prototüüp ehitati Mercedes-Benz Unimogi kuuerattaveolisele veermikule ja ekspordiks mõeldud CAESAR-id kasutavad sageli mõnda tellijariigi kohaliku veokitootja alusvankrit. Veokišassii kompaktsus ja kergus muudab võimalikuks haubitsa transportimise mõne taktikalise transpordilennukiga nagu C-130 või A400M.

Kõik CAESAR-i variandid kannavad masina tagaosas 155 mm 52 kaliibri pikkuse vintrauaga haubitsat. Sellest saab lasta NATO standardile vastavaid 155 mm mürske, sealhulgas reaktiivmürske. Laskemoona kandevõime oleneb veermikust – Renault 6x6 alusvankriga variant suudab kanda 18 mürsku, Tatra 8x8 veermikule ehitatud CAESAR-id varustatakse aga 36 mürsuga. Viimane mahutab samuti hüdraulilised abimehhanismid mürskude ja nende viskelaengute laadimise hõlbustamiseks.

Ainult haubitsa kabiini kaitseb soomus, sestap on pearelv ja seda laskeasendis mehitavad sõdurid kildude ja kuulide eest kaitseta. Soomuskaitse asemel on rõhk mobiilsusel – laskepositsioonilt õigel ajal lahkumine väldib vastase suurtükiväe vastulöök. Ümberpositsioneerimise käigus varjub meeskond soomuskabiini, mis kaitseb läheduses lõhkevate mürskude, rakettide ja teiste lõhkekehade vastu. CAESAR-i laskevalmis seadmine võtab 60 sekundit ja positsioonilt saab lahkuda 40 sekundit pärast viimast lasku.

 Ajalugu 
pisi|vasakul|Unimogi šassiil CAESAR sõidab Lausanne'i polügoonil.

CAESAR arendati välja 1990. aastatel Prantsuse riigile kuuluvas relvafirmas GIAT. Haubitsat esitleti avalikkusele esimest korda 1994. aastal. Neli aastat hiljem hakati tootmiseelset mudelit katsetama Prantsuse maaväes.Nexter Systems CAESAR 155 mm self-propelled gun (France), Self-propelled guns and howitzers (wheeled). Jane's Armour and Artillery. Vaadatud 5. jaanuaril 2011.

CAESAR võeti relvastusse 2000. aastate alguses ja kaheksa eksemplari teenisid aastakümne lõpus Prantsuse armeed Afganistani sõjasMerchet, Jean-Dominique. (29. juuni 2009). La France va envoyer des CAESAR en Afghanistan]. Libération. Vaadatud 29. juunil 2009.. Lisaks Afganistanile rakendas Prantsuse armee CAESAR-it veel Liibanoni lõunaosas ÜRO rahuvalvejõudude koosseisus, MalisBelan, Guillaume. (17. jaanuar 2013). Mali: VBCI et Caesar engagés dans l'opération Serval. FOB – Forces Operations Blog. Vaadatud 5. novembril 2014. ja IraagisMossoul: le Charles de Gaulle manque le début de l'offensive. Ouest-France.fr. Vaadatud 17. oktoobril 2016.Welch, Jason. (18. detsember 2018). Firebase Saham: A day in the life of joint-artillerymen securing the Iraq border. The United States Army. Vaadatud 8. septembril 2023..

Tai armee kasutas CAESAR-it Kambodža BM-21 Gradide vastu ja armee väitel õnnestus neil hävitada kaks või enam GradiArtillery: Caesar Gets Bulletproof, Just In Case. RP Defense. Vaadatud 8. septembril 2023.. Samuti rakendas Saudi Araabia CAESAR-eid Jeemeni kodusõjasLough, Richard, & Irish, John. (15. aprill 2019). French-made tanks and howitzer canons used in Yemeni war: Disclose. Reuters. Vaadatud 8. septembril 2023..

Prantsusmaa lubas alates 2022. aasta maist annetada Ukrainale kokku 30 CAESAR-itRose, Michel, Vidalon, Dominique, & Polityuk, Pavel. (31. jaanuar 2023). France to send 12 additional Caesar howitzers to Ukraine. Reuters. Vaadatud 8. septembril 2023.. Taani loovutas Ukrainale kõik 19 relvastuses olevat Tatra šassiil CAESAR-itPowis, Gaétan. (28. aprill 2023). Les CAESAr danois sont déployés en Ukraine. Air et Cosmos. Vaadatud 8. septembril 2023.. Ukraina CAESAR-id osalesid alates nende tarnest lahingutegevuses, sealhulgas Maosaare lahingusRomaniuk, Roman. (13. veebruar 2023). Bohdana's first battle. How a Ukrainian Self-Propelled Howitzer forced the Russians to make a "gesture of goodwill" at Zmiinyi Island. Ukrainska Pravda. Vaadatud 8. septembril 2023.. Visuaalselt kinnitatud andmetel oli Ukraina 8. septembriks 2023 kaotanud viis CAESAR-it, sealhulgas ühe Taani annetatud Tatra 8x8 veermikuga mudeliAttack On Europe: Documenting Ukrainian Equipment Losses During The Russian Invasion Of Ukraine. Oryx. Vaadatud 8. septembril 2023..

Nexter alustas 19. veebruaril 2022 uue liikurhaubitsa variandi välja töötamist, mille tähistus on CAESAR NG. Masinal on uus, senisest mobiilsem kuuerattaveoga šassii, parema soomuskaitsega kabiin ja täiustatud tulejuhtimissüsteemNexter from France launches development of CAESAR 6x6 Mark II 155mm self-propelled howitzer. Army Recognition. Vaadatud 8. septembril 2023.. Pearelva uuendused ei puuduta, fookus on CAESAR-i mobiilsusel ja soomuskaitsel.

 Kasutajad 
 Praegused 






 CAESAR: Головнокомандувач ЗСУ показав артилеристів на французьких САУ. Мілітарний. Vaadatud 26. mail 2022.

 Endised 


 Viited 

Kategooria:Liikursuurtükid
Kategooria:Prantsusmaa sõjatehnika
Kategooria:Ukraina relvajõudude relvastus

 Välislingid